b'\n_START_ARTICLE_\nNovi Hebridi\n_START_PARAGRAPH_\nNovi Hebridi (eng. New Hebrides, fra. Nouvelles-Hebrides) je nekada\xc5\xa1nje ime oto\xc4\x8dja u Ju\xc5\xbenom Pacifiku, danas poznatog kao Vanuatu. _NEWLINE_Kapetan James Cook dao je ime otocima, iako su prije njega do otoka stigli portugalski i francuski istra\xc5\xbeiva\xc4\x8di. Ovim teritorijem zajedni\xc4\x8dki su vladale Velika Britanija i Francuska od 1906. do 1980. u formi kondominijuma. Stjecanjem nezavisnosti 1980., nova dr\xc5\xbeava je promijenila kolonijalno ime i od tada se zove Vanuatu._NEWLINE_James Cook posjetio je otoke 1774. godine i kartirao ih. Francuzi su posjetili otoke u 18. stolje\xc4\x87u. Britanski i francuski vlasnici planta\xc5\xbea imali su krajem 19. stolje\xc4\x87a velike dijelove zemlje u svome posjedu. Obje su se kolonijalne sile dogovorile 1906. godine, da zajedni\xc4\x8dki kontroliraju koloniju. Lokalni stanovnici imali su mogu\xc4\x87nost biranja kome \xc4\x87e se prikloniti u slu\xc4\x8daju parnice, da li \xc4\x87e im suditi po britanskom ili francuskom zakonu. _NEWLINE_Ova situacija bit \xc4\x87e do 1980. godine, kada je Vanuatu stekao nezavisnost nakon Kokosovog rata. Kolonijalno doba jo\xc5\xa1 uvijek ima posljedice na Vanuatu. Govori se i francuski i engleski jezik i postoje dva obrazovna sustava.'